b'\n_START_ARTICLE_\nDekadenca\n_START_PARAGRAPH_\nDekadenca (lat. decadentia, de + cadere (pasti), torej = razpadanje, upadanje) pomeni postopno izgubljanje, izginjanje ustvarjalnih sil, energije, vitalnosti, dose\xc5\xbeenega standarda oziroma ravni. Lahko pomeni tudi propadanje dose\xc5\xbeenih vrednot in institucij._NEWLINE_Dekadenca je lahko simptom razsula v dru\xc5\xbebenih, nacionalnih, dr\xc5\xbeavnih ali religioznih institucijah. Lahko govorimo o dekadenci znanosti, filozofije, umetnosti, monarhije, morale itd.'